གྲོས་ཚོགས་ལས་བསྟན་དོན།ཡུལ་སྐོར་རླངས་འཁོར་ཀུང་ཟི་སོ་སོས་སྒེར་འཁོར་དང་ཀུང་ཟིའི་རླངས་འཁོར་གྱི་བདེ་འཇགས་དོ་དམ་ལ་ཤུགས་སྣོན་དང་།ཡུལ་སྐོར་ལས་དོན་ཁང་ཁེ་ལས་སོ་སོས་ཐོན་ཁུངས་གླ་གཏོང་བྱེད་པ་དང་ཞིབ་བཤེར་ཚད་མཐུན་ཡིན་པའི་ཡུལ་སྐོར་རླངས་འཁོར་ལ།ཡུལ་སྐོར་ལས་དོན་ཁང་གི་འགན་འཁྲིའི་ཉེན་སྲུང་དང་བསམ་ཡུལ་ལས་འདས་པའི་ཉེན་འགོག་འགན་ལེན་ཉོ་སྒྲུབ་དང་།ཡུལ་སྐོར་སྣེ་ཤན་པ་དང་རླངས་འཁོར་ཁ་ལོ་བའི་བདེ་འཇགས་སློབ་གསོའི་གསོ་སྦྱོང་དང་འཕྲལ་བསྟུན་སྦྱོང་བརྡར་ལ་ཤུགས་བསྣན་ཏེ།ཡུལ་སྐོར་པའི་ཐོག་མཐའ་བར་གསུམ་གྱི་ཡུལ་སྐོར་བདེ་འཇགས་རོགས་སྐྱོབ་ཤེས་བྱ་དང་དཔལ་ཡོན་ཡུལ་སྐོར་ཤེས་བྱའི་སློབ་གསོར་གསལ་བརྡ་གཏོང་བའི་དོན་བཟང་དང་།ཞིང་ཆེན་ནང་ཁུལ་གྱི་ཡུལ་སྐོར་ལས་དོན་ཁང་དང་ཡུལ་སྐོར་རླངས་འཁོར་ཀུང་ཟི་ཆེ་མ་ཆུང་གསུམ་སོ་སོས་ཚད་ལྡན་ཚོང་གཉེར་དང་ཡིད་རྟོན་ཚོང་གཉེར་བྱ་དགོས་ལ།ལག་རྟགས་མེད་པའི་རླངས་འཁོརདངལག་རྟགས་མེད་པའི་ཚོང་ཁང།ལག་རྟགས་མེད་པའི་ཡུལ་སྐོར་སྣེ་ཤན་པརང་རྟོགས་ཀྱིས་བཀག་འགོག་བྱས་ཏེ་གནད་དོན་རྙེད་ཚེ་དུས་ལྟར་ཞུ་གཏུགས་སྒོས།འབྲེལ་ཡོད་སྡེ་ཁག་སོ་སོས་ཁྲིམས་འགལ་སྒྲིག་འགལ་གྱི་ཚོང་གཉེར་བྱ་སྤྱོད་ལ་ཁྲིམས་ལྟར་ཐག་གཅོད་ནན་མོ་བྱ་དགོས་པའི་བླང་བྱ་བཏོན་པ་རེད།